Saweetie (მუსიკოსი)

დიამონტე ქუიავა ვალენტინ ჰარპერი (; დ. 2 ივლისი, 1993, სანტა-კლარა, კალიფორნია, აშშ) — ამერიკელი რეპერი და მომღერალი. პროფესიონალურად ცნობილია როგორც Saweetie. 2017 წელს სადებიუტო სინგლის, „Icy Grl" გამოსვლის შემდეგ, ხელი მოაწერა კონტრაქტს ხმისჩამწერ ლეიბლთან Artistry Worldwide, რომელიც არის Warner Records-ის შვილობილი კომპანია.

Saweetie-მ გამოუშვა სადებიუტო EP, High Maintenance, 2017 წელს.  მეორე EP, Icy, გამოვიდა 2019 წლის მარტში. სადებიუტო ალბომს, Pretty Bitch Music წინ უძღოდა სინგლები „Tap In" და „Best Friend". ორივე ნამუშევარი ბილბორდის ცხელი ასეულის ტოპ 20-ში მოხვდა. 2021 წელს მიიღო ორი ნომინაცია 64-ე ყოველწლიური გრემის დაჯილდოება, მათ შორის ერთი ნომინაცია საუკეთესო ახალი შემსრულებლის კატეგორიაში.

 ადრეული ცხოვრება 
Saweetie დაიბადა 1993 წლის 2 ივლისს სანტა-კლარაში, კალიფორნია. გაიზარდა ჰეივარდში, მოგვიანებით კი ოჯახი გადავიდა საკრამენტოში. სწავლობდა Merrill F. West-ის საშუალო სკოლაში ტრეისში და დაამთავრა Monterey Trail-ის საშუალო სკოლა ელკ გროვში. მუსიკის წერა 13 წლის ასაკში დაიწყო. სკოლის დამთავრების შემდეგ, სწავლა განაგრძო სან დიეგოს სახელმწიფო უნივერსიტეტში. ის სწავლობდა კომუნიკაციასა და ბიზნესს. მოგვიანებით გადავიდა სამხრეთ კალიფორნიის უნივერსიტეტში და მიიღო ხელოვნების ბაკალავრის ხარისხი კომუნიკაციაში. სწავლის დასრულების შემდეგ დაიწყო მუსიკალური კარიერა.

 კარიერა 
Saweetie-მ 2016 წელს დაიწყო ინსტაგრამზე ვიდეოების გამოქვეყნება. 2017 წელს პირველი ნამუშევარი „Icy Grl" ატვირთა SoundCloud-ზე. „Icy Grl"-ის ვიდეომ დიდი პოპულარობა მოიპოვა. 2020 წლის ივნისისთვის ვიდეოს YouTube-ზე 100 მილიონამდე ნახვა ჰქონდა. იმავე თვეში გამოუშვა კიდევ ერთი ნამუშევარი „High Maintenance". 2017 წლის ოქტომბერში, გამოუშვა მუსიკალური კლიპი სიმღერისთვის „Focus".

2018 წლის იანვარში დასახელდა Tidal-ის კვირის საუკეთესო შემსრულებლად. ამავე დროს ის დასახელდა Pigeons & Planes-ის თვის საუკეთესო ახალ შემსრულებლად. 2018 წლის თებერვალში Super Bowl LII-ის დროს, გამოჩნდა რიანას კოსმეტიკური კომპანიის, Fenty Beauty-ის რეკლამაში. იმავე თვეში კონტრაქტი გააფორმა Warner Bros. Records-თან, Gousse's record label-სა და Artistry Worldwide-თან. 2018 წლის თებერვალში შექმნა ხმისჩამწერი ლეიბლი, Icy Records. მან გამოუშვა პირველი EP, „High Maintenance", 2018 წლის 16 მარტს. სინგლმა „Icy Girl" მიიღო ოქროს სერტიფიკატი 2018 წლის ივნისში და 2019 წლის სექტემბერში ბილბორდის რიტმული სიმღერების ეთერპლეის ჩარტში პირველ ადგილზე გავიდა.

2019 წლის მარტში გამოუშვა მეორე EP ალბომი, „Icy". ალბომის მთავარი სინგლი, „My Type" 21-ე ადგილზე გავიდა ბილბორდის ცხელი ასეულის ჩარტში. სიმღერის რემიქსი ჯენე აიკოსა და City Girls-თან თანამშრომლობით გამოვიდა 2019 წლის აგვისტოში. „My Type" 2019 წლის სექტემბერში Rhythmic Radio ჩარტის სათავეში მოხვდა. ნამუშევარმა მიიღო ორმაგი პლატინის სერტიფიკატი აშშ-ში. 2019 წლის სექტემბერში, Saweetie თანამშრომლობდა PrettyLittleThing-თან და გამოუშვა ტანსაცმლის კოლექცია სახელწოდებით PrettyLittleThing x Saweetie.

Saweetie-მ გამოუშვა ახალი სინგლი „Tap In", სადებიუტო ალბომიდან „Pretty Bitch Music" 2020 წლის ივნისში. სინგლი გავიდა 20-ე ადგილზე ბილბორდის ცხელ ასულში და ასევე მოხვდა Mediabase-ის Urban Radio Chart-ს, Billboard x Triller აშშ-სა და გლობალურ ჩარტებში. 2020 წელს მოხვდა Forbes-ის 30 Under 30-ის მუსიკალურ სიაში და Variety-ის Hitmakers Impact-ის სიაში. ამავე დროს გამოუშვა საკუთარი ვირტუალური საგანმანათლებლო შინაარსის სერია სახელწოდებით Icy University. Saweetie-მ განაგრძო ბრენდის გაფართოება, მათ შორის საიუველირო ხაზით, კაფსულური ტანსაცმლის კოლექციებითა და მაკიაჟის კობრენდირებული კოლექციებით. მისი სამსახიობო დებიუტი შედგა 2021 წელს.

2021 წლის აპრილში გამოუშვა EP „Pretty Summer Playlist: Season 1", რომელშიც შედიოდა სინგლები „Risky" და „Talkin' Bout". ამავე პერიოდში ბრიტანულ ჯგუფთან Little Mix-თან ერთად გამოუშვა ნამუშევრის, „Confetti" რემიქსი. 2022 წლის 18 ნოემბერს გამოუშვა თავისი მეოთხე EP, The Single Life. EP-ს წინ უძღოდა სინგლი „Don't Say Nothin". 2023 წლის ივლისში ცნობილი გახდა, რომ Saweetie დაიწყება ტურნეს YG-სა და Tyga-სთან ერთად, მაგრამ ტური გაუქმდა 2023 წლის სექტემბერში.

 რესურსები ინტერნეტში 

  SoundCloud-ზე
  Spotify-ზე

 სქოლიო 

კატეგორია:დაბადებული 2 ივლისი
კატეგორია:დაბადებული 1993
კატეგორია:ამერიკელი მომღერლები
კატეგორია:ამერიკელი ქალი მომღერლები
კატეგორია:ქალი რეპერები
კატეგორია:XXI საუკუნის ამერიკელი ქალი მომღერლები
კატეგორია:ცოცხალი ადამიანები